L'EuroSpeedway Lausitz, inte el pasà noto anca col nom de Lausitzring, xe on sircuito automobilistego che se cata inte el stato del Brandeburgo inte ła Xermania, inte ła region storega dela Lusazia . X'è considerà el sucesor del storego tracià del'AVUS de Berlin. El sircuito x'è unego inte l'Eoropa continental parché en zonta al tradisional sircuito stradal, el presenta na pista ad alta velosità 'ntelo stil dei usai da l'automobilismo mericano. L'EuroSpeedway Lausitz x'è quindi on "oval": el disegno de l'EuroSpeedway x'è triangolar, del tuto simil a queo del Pocono Raceway che se cata inte ła Pennsylvania). Par questo motivo, inte el 2001 e inte el 2003, el sircuito ga ospità ona gara dela serie ChampCar. Questa gara l'è stà denomenà e x'è ricordaa en partiolar par l'insidente, avenuo inte el 15 de setenbre 2001, del pilota tajan Alesandro Zanardi . Senpre en quel'ano el sircuito x'è stà tiatro de on altro groso insidente durante na sesion de test. La vitima la fu el piloa tajan Michele Alboreto, che el ga trovà la morte en seguito ala carambola dela sua vetura, causaa dalo scopio de na ruda. Atualmente l'EuroSpeedway Lausitz el ospita gare del DTM, dela serie A1 Grand Prix e anca del canpionato de motosiclismo Superbike.